الموضوعات الكبرى

الموضوعات الکبریٰ امام ابو الفرج ابن جوزی کی تصنیف ہے جو موضوع اور من گھڑت احادیث کے تذکرے میں تحقیق اور تنقید پر لکھی گئی ہے۔

تفصیل 
یہ کتاب اُن موضوع اور من گھڑت احادیث پر مرتب کی گئی ہے جو بغیر کسی سند و اصل کے عوام میں رائج ہیں۔ کتاب میں مذکور موضوع اور من گھڑت ضعیف احادیث کی تعداد 1847 ہے۔ یہ کتاب 1995ء میں دارالکتب العلمیہ بیروت، لبنان سے 2 جلدوں میں، مکتبہ السلفیہ مدینہ منورہ سے 1996ء میں 3 جلدوں میں شائع ہوئی۔ 1994ء میں دارالکتب العلمیہ، بیروت، لبنان والے نسخہ میں مکرر احادیث کو حذف کیا گیا تو 1172 احادیث کا مکمل مجموعہ کتاب شائع کیا گیا تھا۔

تنقید 
امام نووی نے اِس کتاب میں بعض احادیث کی جرح و تعدیل پر تنقید کی ہے اور کہا ہے کہ امام ابن جوزی نے بعض احادیث موضوعہ کو مکمل تحقیق و سند پر نہیں اتارا اور بعض صحیح احادیث کو صرف راویوں کے ضعف کی بنا پر موضوع یا ضعیف قرار دے دیا ہے۔ امام جلال الدین سیوطی اِن احادیث میں بعض کو صحیح، حسن یا ضعیف بھی قرار دیتے ہیں۔

حوالہ جات 

اسلامی کتب پر نامکمل مضامین
بارہویں صدی کی عربی کتب
تصانیف ابن جوزی
حدیث
سنی کتب احادیث
علوم حدیث
کتب حدیث
سرورق سے عاری کتابیں